Saulius Čaplinskas

Saulius Čaplinskas (g. 1959 m. gegužės 8 d. Plonėne, Pakruojo rajone) – Lietuvos gydytojas, medicinos mokslų daktaras, profesorius.

Išsilavinimas 
1977 m. aukso medaliu baigė Kauno 5-ąją vidurinę mokyklą (dabar - Kauno Vinco Kudirkos progimnazija), 1983 m. – Kauno medicinos instituto (dabar - Lietuvos sveikatos mokslų universitetas) gydomosios medicinos studijas. Iki 1986 m. dirbo Kauno medicinos instituto Mikrobiologijos katedros dėstytoju, asistentu. 1986 m. įstojo į D. Ivanovskio virusologijos instituto virusologijos specialybės aspirantūrą, kur  atliko mokslinius tyrimus ir 1989 m. apgynė daktaro disertaciją „ŽIV antikūnų aptikimo metodų kūrimas ir lyginamoji charakteristika“, už kurią suteiktas ir vėliau Lietuvos Mokslo Tarybos nostrifikuotas (1992 m.) medicinos mokslų daktaro laipsnis. Tai pirmoji Lietuvos mokslininko disertacija ŽIV infekcijos tema.

Profesinė veikla 

 1988 – 2009 m. Lietuvos AIDS centro direktorius
 Nuo 2009 - 2020 m. Užkrečiamųjų ligų ir AIDS centro direktorius

Pedagoginė bei visuomeninė veikla 

 Pedagoginį darbą yra dirbęs Kauno medicinos institute (dėstytas dalykas – mikrobiologija), Vilniaus universiteto Medicinos fakultete (dėstytas dalykas – virusinės infekcijos), Vilniaus pedagoginiame universitete (dėstytas dalykas – sveikatos rizikos veiksniai), Mykolo Romerio universiteto Socialinės politikos fakultete  (dėstyti dalykai – darbas su rizikos grupėmis bei socialiniai sveikatos veiksniai). Nuo 2002 m. MRU docentas, nuo 2011 – profesorius.
 Lietuvos sveikatos programos (1998 m.) bendraautoris, Vyriausybinės Narkotikų kontrolės komisijos (2001 - 2005 m.), Nacionalinės sveikatos tarybos prie LR Seimo (2001 - 2005 m.) narys, LR Seimo sveikatos reikalų komiteto ekspertas visuomenės sveikatai (2008 - 2016) bei kitų darbo grupių, visuomeninių komisijų narys.
 Žurnalų "Visuomenės sveikata", "Sveikatos mokslai", "Eurosurveillance", „Infektologija“ redkolegijų narys. 

Tarptautinių ir Lietuvos mokslinių - praktinių  kvalifikacijos tobulinimo renginių, kongresų, konferencijų, seminarų organizatorius ir organizacinių komitetų narys. Pvz.: 

 1999 m. tarptautinis kongresas "Dešimt metų su AIDS", Vilniuje (organizacinio komiteto atsakingasis sekretorius),
 2000 m. tarptautinis kongresas "Narkomanija ir AIDS - vienykime atsaką", Vilniuje (organizacinio komiteto pirmininkas),
 2002 m. ketvirtoji Europos AIDS konferencijos “Europos požiūris į ŽIV/AIDS ir susijusias problemas: tyrimai, politika, prevencija ir priežiūra” (organizacinio komiteto pirmininkas),
 2003 m. trečiasis Baltijos regiono kongresas "Kartu prieš AIDS", Rygoje (organizacinio komiteto narys),
 2004 m. Europos konferencija Vilniuje "Europa ir ŽIV/AIDS: nauji iššūkiai, naujos galimybės" („Europe and HIV/AIDS: new challenges, new opportunities“), kurioje buvo priimtas ES ŽIV politikos raidai svarbus dokumentas „Vilniaus deklaracija“ (organizacinio komiteto pirmininkas),
 2005 m. trečioji tarptautinė konferencija "ŽIV patogenezė ir gydymas", Brazilija (mokslinio komiteto narys),
 2008 m. Antroji Rytų Europos ir Centrinės Azijos AIDS konferencija, Maskva (organizacinio komiteto narys),
 2010 m. tarptautinė konferencija "Imunitetas ir imunitetu pagrįstos priemonės visuomenės sveikatai svarbioms infekcijoms valdyti", Vilniuje (organizacinio komiteto pirmininkas),
 2010 m. nacionalinis gripo forumas "Buvo vakar, bet aktualu ir šiandien", Vilniuje (organizacinio komiteto pirmininkas),
 2010 m. konferencija "Virusiniai hepatitai", Vilniuje (organizacinio komiteto pirmininkas),
 2012 m. Antroji Europos konferencija "Mikroorganizmų atsparumas ir infekcijų profilaktika", Vilniuje (organizacinio komiteto pirmininkas),
 2012 m. konferencijų "Tuberkuliozės prevencijos, diagnostikos ir gydymo aktualijos", penkiuose Lietuvos miestuose (organizacinio komiteto pirmininkas),
 2013 m. konferencijų "Erkių platinamos ligos: diagnostika ir gydymas" trijuose Lietuvos miestuose (organizacinio komiteto pirmininkas),
 Nuo 2013 m. Nacionalinių užkrečiamųjų ligų konferencijų Lietuvoje iniciatorius, organizatorius,
 2016 m.,  2017 m. Tarptautinė užkrečiamųjų ligų savaitė ir konferencija Vilniuje organizatorius,
 2017 m. 14 - asis Baltijos dermatovenerologų asociacijos kongresas (BADV) Vilniuje (organizacinio komiteto narys),
 Centrinės ir Rytų Europos konferencijos "Virusiniai hepatitai ir ŽIV", Rumunijoje (2016), Slovėnijoje (2017), Čekijoje (2018) (organizacinio komiteto narys),
 nuo 2005 m. Tarptautinės AIDS draugijos (angl. IAS) AIDS konferencijų mokslinių (abstraktų) komitetų nuolatinis narys

Moksliniai interesai 

 Pagrindinė mokslinių interesų sritis – ŽIV/AIDS ir kitų užkrečiamųjų ligų valdymas, imunoprofilaktika, tarpsektorinis ir tarptautinis bendradarbiavimas, socialiniai sveikatos veiksniai, sveikatos politika, sveikatos komunikacija ir vadyba. 
 Stažavosi PSO (Danija, Šveicarija), Niujorko u-te (JAV), Ligų kontrolės centre (JAV), R.Kocho i-te (Vokietija), J.Hopkinso u-te (JAV), L.Pastero i-te (Prancūzija), Europos ligų prevencijos ir kontrolės centre (Švedija), Visuomenės sveikatos i-te (Suomija), Europos narkotikų ir narkomanijos stebėsenos centre (Portugalija), Zagrebo visuomenės sveikatos u-te (Kroatija), Reikjaviko u-te (Islandija), Antverpeno u-te (Belgija) ir kt.

Bibliografija

Iš viso 202 metodinių leidinių sudarytojas ar redaktorius, 335 mokslinių publikacijų, pranešimų, 1565 mokslo populiarinimo straipsnių autorius ir bendraautoris. Pvz., knygos ir kt.:

 Imunologijos raida Lietuvoje /ŽIV infekcija: epidemijos ypatumai ir perspektyvos/mokslinė monografija, kartu su kitais. Lietuvos mokslų akademijos Vrublevskių biblioteka, Vilnius, 2016. ISBN 978-9986-498-70-4
 Migracija ir sveikata: keliaujančios ligos: ką turi žinoti pareigūnai, dirbantys su migrantais. Augutienė Rita, Saulius Čaplinskas. Tarptautinės migracijos organizacijos Vilniaus biuras. Vilnius : Tarptautinės migracijos  organizacijos Vilniaus biuras, 2012. 63 p : iliustr, lent. ISBN 9789955697299

 Atsako  į AIDS ir narkomaniją kontroversijos. Saulius Čaplinskas. Vilnius, 2012. ISBN  978-609-454-062-2

 Socialinis darbas. Profesinė veikla, metodai ir klientai: vadovėlis, kartu su kitais. - Vilnius: Mykolo Romerio universiteto leidybos centras, 2010. ISBN 978 – 9955-19-184-1
 ŽIV ir AIDS atvejo valdymo modelio diegimas Lietuvoje: teorija ir praktika. –  Vilnius, 2009.  ISBN 978-9986-720-43-0
 Nuo narkotikų priklausomų asmenų ilgalaikės psichologinės-socialinės reabilitacijos metodinės rekomendacijos. Saulius Čaplinskas ir kt. Vilnius, 2009.
 Visuomenės informavimas ir švietimas apie ŽIV/AIDS. Vilnius, 2009. ISBN 978-9986-720-44-7
 AIDS - geriau žinoti. Saulius Čaplinskas, Inga Liutkevičiene. Vilnius, 2009. ISBN 978-9986-16-699-3
 Dvejopos tuberkuliozės ir ŽIV infekcijos priežiūra ir gydymas. Saulius Čaplinskas ir kt. Vilnius, 2008. ISBN 978-9986-720-38-6
 Apsaugok save: skiriama jaunimui. Saulius Čaplinskas ir kt. Vilnius, 2007. ISBN  978-9955-786-01-6
 Žmogaus imunodeficito viruso perdavimo iš motinos vaikui profilaktikos rekomendacijos. Mokomoji knyga, kartu su kitais. Vilnius, 2007. ISBN  978-9986-720-36-2
 Medicinos mokslų daktaras Saulius Čaplinskas: bibliografijos rodyklė (sud. R. Bucevičienė). - Vilnius, 2007. ISBN 978-9986-720-30-0
 Vaikų ŽIV ypatumai. Mokomoji knyga, kartu su kitais. Vilnius, 2007. ISBN  9986-720-28-1
 Lytiškai plintančių infekcijų diagnostika ir gydymas. Mokomoji knyga, kartu su  kitais. KMU leidykla, Kaunas, 2007. ISBN 987-9955-15-104-3
 Mobilios paslaugos ypač ŽIV/AIDS pažeidžiamam jaunimui: specialisto žinynas. Saulius Čaplinskas ir kt. Vilnius, 2005.
 Lietuvos atsakas į ŽIV/AIDS – pirmieji 15 metų (angl. Lithuanian response to HIV/AIDS – first 15 years), knygos sudarytojas, 2004. ISBN 9989-720-17-6
 ŽIV infekcija, AIDS ir visuomenės sveikata. Lietuvos AIDS centras. 2004. ISBN     9986-720-14-1.
 Apie ŽIV ir AIDS. Brailio raštu. Lietuvos aklųjų biblioteka. 2004.
 Apie  ŽIV infekciją, AIDS, narkomaniją ir lytiškai plintančias infekcijas.  Lietuvos AIDS centras. 2004. ISBN 9986-720-15-X
 Apie narkomaniją ir jos prevenciją: rekomendacijos policijos pareigūnams, kartu su kitais. 2003. ISBN 9955-454-64-4.
 Narkomanija ir jos pasekmės: informacinis leidinys laisvės atėmimo vietų pareigūnams. Vilnius: Senoja, 2003.
 AIDS  – visų liga/SauliusČaplinskas// Kaip numirti sveikam/ Inga  Liutkevičienė. Tyto Alba. 2000. – p.203-207
 Dešimt metų su AIDS. Vilnius, 1999.

Tarptautinė veikla, narystė 

 Tarptautinių institucijų ar organizacijų ekspertas: nuo 1991 m. – Pasaulio sveikatos organizacijos, nuo 1999 m. Tarptautinės lytiškai plintančių infekcijų sąjungos (IUSTI), nuo 1997 m. – Jungtinių Tautų AIDS programos (UNAIDS), nuo 2004 m. – Europos Komisijos ŽIV/AIDS ekspertų grupės, nuo 2005 m. - Šiaurės matmens partnerystės, Europos ligų prevencijos ir kontrolės centro (ECDC), Baltijos dermatovenerologų asociacijos, Europos AIDS klinikinės draugijos (EACS). Europos miestai prieš narkotikus (ECAD) tarybos narys  (1999 – 2009), Tarptautinės AIDS draugijos (IAS) narys, Imunologijos draugijos narys, Gyvybei pavojingų infekcijų bendradarbiavimo tinklo narys. Nuo 2007 m. Pasaulinių AIDS konferencijų mokslinio pakomitečio (tezių vertinimo) komitetų narys.

 Tarptautinių projektų koordinatorius Lietuvoje, pvz.,: Visuomenės švietimas apie ŽIV (PSO), ŽIV prevencija tarp jaunimo (UNDP), AIDS prevencija tarp rizikos grupių (UNDP), EUROSIDA (Europos Komisija), ŽIV profilaktika (UNICEF), SMART (EK), ŽIV ir kitų infekcijų paplitimas tarp ŠNV (EK), SUNFLOWER: Jaunimas ir ŽIV – didžiausią pavojų keliantis elgesys (EC), H-CUBE: Trys sunkios ir pavojingos Europos jaunimui ligos – hepatitas B/C ir ŽIV infekcija (EK), EMIS – VSV sveikata ir elgsena (EK), SIALON: Kompetencijų gerinimas į kompleksinę tikslinę prevencijos sistemą įtraukiant ŽIV stebėseną tarp VSV (EK), TB/HIV (EK), QHP: ŽIV prevencijos kokybės Europoje gerinimas (EK), Užkrečiamųjų ligų valdymo sistemos stiprinimas (ESFA), HA-REACT:  ŽIV ir koinfekcijų prevencija (EK), TIP-FLU: gripo prevencija tarp nėščiųjų (PSO), INTEGRATE (EK) ir kt.

Padėkos 

Tarptautinių partnerių - UNDP, UNAIDS, WHO, ECAD, UNICEF, UNESCO, ND, ILO, BNAVD ir kt. - padėkos už iniciatyvumą, profesionalią, motyvuojančią ir įkvepiančią bei atvirą naujovėms lyderystę regione bei aktyvų socialinių partnerių telkimą kovoje su ŽIV/AIDS ir kitomis užkrečiamomis ligomis.
Nacionalinių partnerių - savivaldybių merų, ugdymo įstaigų vadovų, profesinių draugijų, visuomeninių organizacijų atstovų ir kitų socialinių partnerių bei valstybės valdymo atstovų (ministrų pirmininkų, ministrų ir kt.) - padėkos už pastangas telkiant tarptautinius partnerius, tobulinant šalies medikus, skatinant tarptautinį bendradarbiavimą, geros praktikos bei inovatyvių užkrečiamųjų ligų prevencijos sprendimų sklaidą Lietuvos visuomenei.

Šaltiniai: 

Kas yra kas Lietuvoje. Lietuvos pasiekimai. UAB "Neolitas", 2004. p.524

Kas yra kas Lietuvoje. Lietuvos pasiekimai. UAB "Neolitas", 2008. p.518

Kas yra kas Lietuvoje 2018. Šimtmečio leidimas. UAB "Leidybos studija", 2018.

Saulius Čaplinskas. Visuotinė lietuvių enciklopedija. Vilnius: Mokslo ir enciklopedijų leidybos institutas, 2015.
Asmeninis puslapis: http://www.sauliuscaplinskas.lt/lt

Išnašos 

Lietuvos medikai